# Miren Izaskun Asua

Miren Izaskun Asua Azcarate, izen artistikoz Izaskun Asua (Elorrio, Bizkaia, 1963ko apirilaren 12a) aktorea, antzerki formatzailea eta zuzendaria da.

## Biografia

Jaioterriko San Agustingo eskola txikian eta Lourdesko Ama ikastetxean burutu zituen oinarrizko ikasketak, Durangoko Fray Juan de Zumarraga Institutuan jarraipena emanez.
Gazterik konturatu zen eszenatokiak erakartzen zuela eta 1982tik aurrera hainbat formazio egin zituen Madrilen eta Bartzelonan, gorputz zein ahots espresioan eta baita interpretazio arloan sakonduz.

## Formazioa

1990ean, Eusko Jaurlaritzaren beka bat tarteko, Parisen hainbat kurtso jaso zituen L’Ecole Philippe Gaulier-en eta han ikasitako metodologiari esker beste modu bat barneratu zuen taula gainera igoteko eta geroagoko urteetan bere ikasleei antzezten erakusteko.
Coaching Pertsonalean diplomatua, 2018tik Pedagogia sistemikoan, Bioneuroemozioan eta Famili Konstelazioetan formatu da eta ezaguera hoiekin, antzerkiarekin uztartuz, ikastaroak eskaintzen ditu.

## Aktore ibilbidea

1983an Durangoko Geroa taldeko partaide bezala hasi zuen bere antzezle ibilbidea eta aktorea izan zen ere Ermuko Udal Antzerki Tailerrean, Teatro Gasteizen eta Gorakadan. Ricardo Combi aktorearekin batera La Papa Antzerkia fundatu zuen, espektakulu propioak sortuz.
1998an Italiara eraman zuen lan aukerak. Sei urtez Milanen eta Erroman jardungo zuen, batez ere kale animazioa egiten; esparru honi jarraipena emanez, 2014tik aurrera Lekim Animaciones taldearekin kolaboratzen du.
Euskal Telebistako Goenkale eta Flamingo Berria telesailetan parte hartu izan du.

## Formatzaile

Edozein pertsonak barruan duen aktorea ludikotasunetik kanporatzen laguntzeko, jolasean inspiratutako metodologia garatu du, antzerki tailer ugari emanez: besteak beste, Ermuko Udal Antzerki Tailerrean, Berrizko Txintxaun taldean, Basauriko Emakumearen Etxeko antzerki taldean edota Durangoko Dantza eta Arte Eszenikoen L´Atelier Eskolan.
Antzerkian trebatu ditu ere, eskolaz kanpoko jarduera bezala, Durangoko Landako Eskolako ikasleak eta Fray Juan de Zumarraga Institutuko nerabeak, eta baita hauetako batzuen gurasoak, Itaka taldea sortuz berauekin.
Durangon ere, 2004tik 2020ra, 25 urtez Goratagora antzerki taldeko kideak formatu eta zuzendu zituen, hirugarren adineko pertsonez osatutako talde amateurra.
Garatu duen antzerki metodologia eta begirada sistemikoa uztartuz, emozien kudeaketa bideratzeko garapen pertsonaleko tailerrak eman izan ditu Gasteizen, Durangon eta Bilbon.

## Zuzendari

Hainbat antzezlan zuzendutakoa da, beraietako batzuen gidoia idatziz. Besteak beste:
* Operación reciclatex / Gorakada (1991)
* Olé tus pisos, Ricardo Combirekin batera / Ermuko Udal Antzerki Tailerra (1994)
* Maribel y la extraña familia, Miguel Miura / Basauriko Emakumeen Etxeko antzerki taldea (1995)
* Sueño de una noche de luna llena / Goratagora (2007)
* El mirador / Goratagora ( 2009)
* La terracita de Doña Paula / Goratagora (2011)
* La bodeguilla / Goratagora (2013)
* No hay mal que por bien no venga / Goratagora (2017)º
* Solo se vive una vez / Goratagora (2020)
* La muñeca abandonada / Itaka
* La verdadera historia de Juan Sin Miedo / Itaka

## Antzezlari

* Historia de una muñeca abandonada, Alfonso Sastre. Carlos Vides zuzendari / Geroa (1980)
* El Oso, petición de mano, Anton Chejov. Paco Obregón zuzendari (1983) / Ermuko Udal Antzerki Tailerra
* Herr Puntilla y su criado Matti, Bertol Brecht / Geroa (1984)
* El casamiento, Nikolai Gogol. Paco Obregón zuzendari / Geroa (1985)
* Grand Place, Mario Onaindia. Paco Obregón zuzendari / Geroa (1987)
* ¿Y Antígona?, Joan Casas. Paco Obregón zuzendari / Geroa (1988)
* Durango un sueño, 1439, Ignacio Amestoy. Paco Obregón zuzendari / Geroa (1989)
* El último los amantes ardientes, Neil Simon / Isarrisu (1990)
* Rescate en el país de los colores - Ortzadarraren kondaira, Ricardo Combi zuzendari / Ermuko Udal Antzerki Tailerra (1991)
* Flash 3/ Isarrisu (1991)
* Betizu toro rojo, Ignacio Amestoy / Teatro Gasteiz (1992)
* Pasionaria no pasarán, Ignacio Amestoy. Salvador Távora zuzendari / Teatro Gasteiz (1993)
* Tras las caras, Andrée Chedid / Teatro Gasteiz (1995)
* En pareja 2 - Bikoteka, Ricardo Combi autore eta zuzendari / La Papa Antzerkia (1995)
* La zorra ilustrada, Ignacio Amestoy / Teatro Gasteiz (1996)
* Robin eta Hood, Jokin Oregi zuzendari /Gorakada (2005)
* El oro azul - Urre urdina, Ricardo Combi autore eta zuzendari / La Papa Antzerkia (2006)
* Los años viejos - Behinola, Ricardo Combi Ricardo Combi autore eta zuzendari / La Papa Antzerkia (2007)
* Rosas rojas, Ricardo Combi autore eta zuzendari / La Papa Antzerkia (2009)
* La última aventura de Julio Verne - Jules Verneren azken abentura, Jokin Oregi. Alex Díaz zuzendari / Gorakada (2010)
* Las mariposas del estómago no han muerto, Ricardo Combi. Susana Toscano zuzendari / La Papa Antzerkia (2012)
* Amama Anaren bidaia - El viaje de la abuela Ana. Ricardo Combi autore eta zuzendari / La Papa Antzerkia (2013)

## Sariak

* 2006an Gorakada taldekideekin batera taularatutako Robin eta Hood txontxongilo lanak Nazioarteko Gijóngo Feten Azokan Ikuskizun Onenaren saria jaso zuen

## Erreferentziak

* 1 2 3 (Gaztelaniaz) «Izaskun Asua impulsa ‘Itaka’ un grupo de teatro en Durango con madres y padres | dotb Durangaldeko Telebista» dotb.eus 2022-04-24 (Noiz kontsultatua: 2024-08-30).
* ↑ (Gaztelaniaz) Philippe Gaulier. 2023-12-25 (Noiz kontsultatua: 2024-08-31).
* 1 2 3 4 (Gaztelaniaz) DURANGON. (2012-01-27). «"Creo en la pareja y en la evolución compartida"» durangon.com (Noiz kontsultatua: 2024-08-31).
* ↑ Gabonak; Musika; Kalejira; Olentzero. «Olentzero» Kultura (Noiz kontsultatua: 2024-08-30).
* ↑ (Gaztelaniaz) «Mayores de Durango se suben al escenario» Deia 2017-05-19 (Noiz kontsultatua: 2024-08-31).
* ↑ (Gaztelaniaz) PPLL. (2007-10-24). «Representación del grupo durangués Goratagora» El Correo (Noiz kontsultatua: 2024-08-30).
* ↑ «Nagusiek kultur astea dute Elorrio eta Iurretan - Durangaldea» Anboto.org (Noiz kontsultatua: 2024-08-30).
* ↑ (Ingelesez) «Bilbao.eus, City council areas, Culture eta Governance, EL BARRIO DE OTXARKOAGA ACOGERÁ DESDE EL LUNES UNA NUEVA EDICIÓN DE LA QUINCENA TEATRAL Y CORAL PARA PERSONAS MAYORES» www.bilbao.eus (Noiz kontsultatua: 2024-08-30).
* ↑ (Ingelesez) «Bilbao.eus, Calendar, Bilbao Local Events,» www.bilbao.eus (Noiz kontsultatua: 2024-08-30).
* ↑ (Gaztelaniaz) DÍAZ, M.. (2013-05-31). «Mayores de Durango estrenan el montaje teatral 'La bodeguilla'» El Correo (Noiz kontsultatua: 2024-08-30).
* ↑ (Gaztelaniaz) DURANGON. (2013-05-23). «El grupo Gora ta Gora estrena espectáculo en las Jornadas de Teatro de personas mayores» durangon.com (Noiz kontsultatua: 2024-08-31).
* ↑ «'No hay mal que por bien no venga' antzezlana - Durango - 2017-05-27» Anboto.org (Noiz kontsultatua: 2024-08-30).
* ↑ «'Solo se vive una vez' - Durango - 2020-02-15» Anboto.org (Noiz kontsultatua: 2024-08-30).
* ↑ (Gaztelaniaz) A, M.. (2020-02-07). «Gora ta Gora cantará a la vida en el Festival de Teatro de Durango con el estreno de 'Solo se vive una vez'» durangon.com (Noiz kontsultatua: 2024-08-30).
* 1 2 3 4 5 6 7 8 9 10 11 12 13 (Gaztelaniaz) «Izaskun Asua | CDAEM, Teatro Español» www.teatro.es (Noiz kontsultatua: 2024-08-31).
* ↑ «Izaskun Asua - El casamiento | CDAEM, Teatro Español» www.teatro.es (Noiz kontsultatua: 2024-08-31).
* ↑ (Gaztelaniaz) «Documentos de Izaskun Asua - Grande place | CDAEM, Teatro Español» www.teatro.es (Noiz kontsultatua: 2024-08-30).
* ↑ «Izaskun Asua - Grande place | CDAEM, Teatro Español» www.teatro.es (Noiz kontsultatua: 2024-08-30).
* ↑ (Galizieraz) «Durango, un sueño. 1439, Fotografías | CDAEM, Teatro Español» www.teatro.es (Noiz kontsultatua: 2024-08-31).
* ↑ (Gaztelaniaz) Tecglen, Eduardo Haro. (1993-12-10). «Una misa, un mitin, un desmán» El País ISSN 1134-6582. (Noiz kontsultatua: 2024-08-31).
* ↑ (Gaztelaniaz) Correo, El. (2008-10-03). «"Robin eta Hood"» agenda.elcorreo.com (Noiz kontsultatua: 2024-08-30).
* ↑ «Laguntza behar duten Pertsonak atenditzeko Ekintza Planaren aurkezpena | Ayuntamiento de Ermua» www.ermua.eus (Noiz kontsultatua: 2024-08-31).
* ↑ (Gaztelaniaz) DURANGON. (2013-09-12). «San Agustín une a diferentes generaciones en torno al teatro en su apertura de temporada» durangon.com (Noiz kontsultatua: 2024-08-31).
* ↑ «Teatro Gorakada» Redescena (Noiz kontsultatua: 2024-08-31).
* ↑ (Gaztelaniaz) «Web Municipal del Ayuntamiento de Gijón» Ayuntamiento de Gijón (Noiz kontsultatua: 2024-08-31).

## Kanpo estekak

* Datuak: Q130161647